system
Răspunde în limba română, în stilul Wikipedia, cat mai corect gramatical.
user
Ce poți relata despre Mila 23, Tulcea?
assistant
Mila 23 (în rusă: Мила 23-я) este un sat în comuna Crișan din județul Tulcea, Dobrogea, România. Se află în partea de nord a județului, în Delta Dunării, la 53 km de Tulcea, pe Dunărea Veche ce se desprinde spre stânga din brațul ce duce la Sulina, cam la jumătatea distanței între Tulcea și Marea Neagră. Este accesibil numai pe calea apei. Locuitorii sunt în majoritate pescari, de etnie lipoveni.

Așezare geografică 
Satul Mila 23 este situat la 5,5 MM față de reședința de comună. Localitatea se dezvoltă pe malul drept al Dunării Vechi, în dreptul confluenței canalelor Stipoc și Eracle. Localitatea este apărată la sud de un dig, platforma pe care se găsește partea nouă a satului este străbătută de o serie de canale ce descarcă surplusul de apă în canalul principal și de aici în Dunărea Veche. Legătura cu localitatea Crișan - reședința de comună, se face exclusiv pe apă. Singurul potențial al zonei este cadrul natural legat de peisaj și pescuit / piscicultură, care pot duce la dezvoltarea turismului / agroturismului

Istoric 
Satul Mila 23 avea, la începutul sec. XX, doar 2 – 3 case și 12 locuitori, care se ocupau cu pescuitul (M.D. Ionescu, op. cit.). Denumirea satului vine de la vechea măsurătoare a cursului brațului Sulina. Singura atestare documentară mai veche a așezării datează de la sfârșitul sec. al VIII- lea, în lucrarea Carte du Danube, care amintește de puctul Matița, aflat în preajma așezării de astăzi. În prezent, toponimul Matița, indică un punct piscicol (Gr. Cuculis, op. cit).

Personalități 
 Maria Popescu-Nichiforov (n. 1951) - caiacistă română
 Agafia Constantin-Buhaev (n. 1955) - caiacistă română, campioană olimpică
 Serghei Covaliov (n. 1944 – d. 2011) - canoist român, campion olimpic și mondial 
 Ivan Patzaichin (n. 1949 - d. 2021) - canoist român, campion olimpic și mondial
 Lavrente Calinov (n.1936 - d. 2018) - canoist roman, vice-campion mondial

Note 

http://www.paginadestart.com/comon/resurse/crisan/strategia_de_dezvoltare_comuna_Crisan_judetul_Tulcea.pdf 

Mila 23, Crișan
Mila 23, Crișan